Gou

Matsuoka Rin (Báty)

Matsuoka Kyou (Nagymama)

## Megjelenés

Hosszú haja egészen a derekáig leér, színe vörös vagy inkább bordó(?), amit általában csak lófarokba szokott kötni, de manapság már legalább annyiszor hordja kiengedve is. Szemei hajához hasonlóan vöröses színűnek tűnhetnek. Vékony alkattal rendelkezik, körülbelül 160 cm magas, és olyan 48 kg-t nyomhat. Régebben gyakoribb volt nála az egyszerűbb, sportosabb, fiúsabb viselet, de ebben is újított, most már a lányosabb ruhadarabokat részesíti előnyben. Azt mondják, hogy nagyon hasonlít a bátyjára, Rinre.

## Személyiség

Alapvetően egy életvidám, frissítő személyiség. Szinte mindenkihez nyitott szívvel áll, így könnyen össze lehet vele barátkozni. Már az sem hozza ki a sodrából, ha éppen nem Kounak, hanem Gounak hívja valaki. Egy végtelenül(?) türelmes lányról van szó, bár mint mindenkinek, neki is vannak határai. Ha valaki ezeket feszegeti, valószínű, hogy nem is fog tudni róla, ezt és legtöbb esetben az őszinte véleményét is inkább megtartja magának, mivel fél, hogy ezekkel elüldözné az embereket maga mellől. Gyakran támaszkodik, vagy hagyatkozik másokra, de emellett van a saját akarata is, ami ha nem is mindig, de sokszor megmutatkozik. Tréfálkozásra is képes egyébként, főleg bosszúból szokta csinálni, de az sem ritka, hogy a móka kedvéért teszi.

## Háttértörténet

Édesapja úszó volt, a legnagyobb álma pedig az Olimpiára való kijutás volt, amit sajnos fel kellett adnia. Végül a víztől nem tudott elszakadni, így halász lett belőle, ám pont ez és egy óriási vihar okozta fiatalon a halálát. Azóta a két gyerek édesanyjukkal él együtt nagymamájuk házában. Mivel Gounak gyerekként nem igazán voltak barátai, ha tehette, egész nap csak a testvérén csüngött...vagy pont fordítva? Folyton a nagy testvér nyomában járt, nem volt ideje rá, és persze nem is foglalkozott azzal, hogy barátokat szerezzen. Ez aztán lassan, de biztosan megváltozott, mikor bátyja, aki teljesíteni akarta apja álmát, egyre több időt és energiát fordított az úszásra. Hiába laknak közel az óceánhoz, az úszás őt nem vonzotta soha, sőt, magától az óceántól tartott is, ha őszinte akart lenni. Bár voltak már korábban is próbálkozásai ezzel kapcsolatban, végül csak most, tizenhat évesen sikerült megtanulnia úszni, ami elég nagy sikerélmény volt számára. Ettől függetlenül Rint mindig is szívesen kísérte el az edzéseire, versenyeire, az első számú rajongójának tartja magát még most is. Soha nem fogja elfelejteni testvére mosolygós arcát, amivel ünnepelte egy verseny alkalmával a győzelmét. Ez a kép azon a bizonyos napon kitörölhetetlenül beleégett a memóriájába.

## Egyéb

Az iskolában a magatartása mindig példás volt, szorgalma már kevésbé, de jegyei még így is minden tantárgyból jónak mondhatóak a mai napig. Egyedül a matek az, ami mindig is nehezen ment neki, de a kellő mennyiségű gyakorlás mindig meghozta a jó eredményeket számára. Az osztálytársaival jól kijött régen is és most is, de nem igazán mondaná egyiküket sem a barátjának, talán egy-két embert közülük, de iskolán kívül még velük sem szokott találkozni. Rajtuk kívül még a másodévesek közül van jóban néhány fiúval, de ez sem véletlen, az úszó klub tagjairól van szó, aminek ő a menedzsere. Azt hiszem mondhatjuk, hogy ez is a bátyja miatt van. Valami úton - módon ő is szerette volna, ha köze van az úszáshoz, így gondolta jobban tudná támogatni Rint is. Az sem volt mellékes számára, hogy ehhez a klubhoz csatlakozott testvére egyik régi barátja is, akivel egy nap újra össze akarja hozni. Ennek pedig egyszerű oka van: Amikor vele látta úszni, Rin arcán még ott virított a régi mosolya, amiből mára már szakértő szemei szerint semmi nem maradt.